ביביסרה אסאובייבה

ביביסארה אסאובייבה (בקזחית: Бибісара Асаубаева, Bibısara Asaubaeva; נולדה ב-26 בפברואר 2004) היא שחמטאית קזחית בדרגת רב-אמן. היא אלופת העולם בשחמט בזק לנשים, הצעירה בהיסטוריה שזכתה בתואר. היא זכתה בתואר השחמטאית הטובה ביותר באסיה לשנת 2021 על ידי פיד"ה.

נכון לספטמבר 2025, מדורגת במקום החמישי בקזחסטן לפי מד כושר.

 ביוגרפיה 
אסאובייבה נולדה בשנת 2004 בטראז שבקזחסטן. היא למדה את המשחק מסבה והחלה לשחק בגיל ארבע. דז'יובן אולג איבנוביץ', אלוף קזחסטן בשחמט מספר פעמים, אמן בינלאומי, הפך למנטור הראשון שלה.

היא זכתה באליפות העיר הראשונה שלה כשהייתה בת שש והשיגה את דרגת אמן פיד"ה לנשים בשנת 2011, בגיל 7, כאשר זכתה באליפות העולם לבנות עד גיל 8 בקלדאס נובאס שבברזיל. אסאובייבה גם התחרתה בהתעמלות אמנותית והייתה אלופת אסטנה (בירת קזחסטן) מספר פעמים.

ב-2016 היא עברה עם משפחתה להתגורר במוסקבה ועברה לייצג את הפדרציה הרוסית. אסאובייבה זכתה במדליית זהב באליפות העולם לבנות עד גיל 12 בבתומי שבגאורגיה. בשנה שלאחר מכן, היא זכתה בכסף באליפות העולם לבנות עד גיל במונטווידאו, אורוגוואי. כמו כן בשנת 2017, בגיל 13, התחרתה באליפות אירופה ליחידים במינסק שם היא ניצחה בשלושה משחקים, הפסידה בשלושה ותיקו ארבעה, והשיגה "נורמה" לתואר המאסטר הבינלאומי.

בשנת 2019 החליטה אסאובייבה לחזור לקזחסטן ושבה לייצג אותה; היא מעולם לא הגישה בקשה לאזרחות רוסית בזמן שחיה ברוסיה. במרץ 2019 היא ערכה את הופעת הבכורה שלה בנבחרת קזחסטן באליפות העולם לנבחרות על הלוח השלישי והשני וצברה 5 נקודות מתוך 9; התוצאה הייתה הטובה ביותר בצוות.

ב-28 בדצמבר 2021, היא סיימה במקום השני אחרי אלכסנדרה קוסטניוק באליפות העולם בשחמט מהיר לנשים, שנערכה בוורשה, פולין.

יומיים לאחר מכן היא זכתה באליפות העולם בשחמט בזק כשצברה 14 נקודות מתוך 17 אפשריות על ידי הבטחת ניצחון בסיבוב אחד מסיום הטורניר. בעקבות ניצחונה זה היא נכנסה לספר השיאים של גינס כשחקנית הצעירה ביותר אי פעם שזכתה בתחרות.

בתחרות שארג'ה מאסטרס 2025, אסאובייבה חצתה את הדירוג 2500 לראשונה וכן קיבלה את הציון (נורמה) השלישי לדרגת רב-אמן. בכך נהייתה האישה ה-43 בעולם והאישה השנייה בקזחסטן שקיבלה דרגת רב-אמן.

 אירועים שנקשרו בשמה 
רב האמח והמאמן הרוסי יבגני סולוז'נקין האשים את אסאובייבה במספר מאמרים באינטרנט במרמה במהלך אליפות העולם לנוער עד גיל 14 באורוגוואי בספטמבר 2017. היו שסברו שסולוז'נקין ניסה לעזור לביתו יליזבטה סולוז'נקין, שהשתתף גם באליפות העולם הזו לנוער באותה קבוצת גיל כמו ביביסארה. מנגד, קבוצה של רבי-אמנים כתבה מכתב פתוח לתמיכה בסולוז'נקין.  ועדת האתיקה של פיד"ה השעתה את סולוז'נקין בשל העלאת האשמות לא מבוססות על רמאות. משפחתה של אסאובייבה תבעה את סולוז'נקין בגין האשמות לשון הרע שהעלה בפומבי ובתקשורת, ושפגעו בכבודה של אסאובייבה. בית המשפט לערעורים במוסקבה הורה לסולוז'נקין להתנצל, להתנער מהטענות שלו בפני התקשורת, למחוק את הכתבות המשמיצות ולשלם סכום פיצוי של 100 אלף רובל.

בשנת 2022 חשף ערוץ העיתונות החוקרת "מדוזה", הפועל מריגה, כי אסאובייבה, יחד עם שחמטאיות רבות אחרות, קיבלה מכתבי הטרדה המכילים קונדומים משומשים ותמונות פורנוגרפיות מתושב בריגה, לטביה. בסיוע מומחים לזיהוי פלילי, ובאמצעות חיפוש בתוכן של פרצות מידע, הצליחה "מדוזה" לאתר את זהות השולח כאמן הבינלאומי אנדרייס סטרבקובס.

 הישגים 
 מאי 2011 – אלופת עולם בקרב תלמידי בתי ספר עד גיל 7 בקרקוב שבפולין
 נובמבר 2011 – מדליית זהב, אלופת העולם עד גיל 8, ברזיל
 בגיל שבע היא זכתה בתואר אשת פיד"ה - אמן של פדרציית השחמט העולמית
 מרץ 2012 – אלופת קזחסטן בשחמט בזק לבנות עד גיל 12 (כשהייתה בת 8)
 מאי 2012 – אלופת עולם לבנות עד גיל 9 יאסי שברומניה
 מאי 2013 – אלופת עולם לבנות עד גיל 9, פורטו קאראס שביוון
 יוני 2014 – סגנית אלופת אסיה, בנות עד גיל 12, טשקנט באוזבקיסטן
 אוגוסט 2014 – זוכה בגיל 10, באליפות השחמט ה-13 של דובאי לנוער עד גיל 14
 אוגוסט 2014 – זוכה בקטגוריית של מד כושר עד 2000 בפסטיבל השחמט הבינלאומי ה-21 באבו דאבי
 ספטמבר 2014 – סגנית אלופת העולם לבנות עד גיל 12, דרבן, דרום אפריקה
 אוקטובר 2016 – זוכה באליפות העולם עד גיל 12 בשחמט קלאסי, באטומי, ג'ורג'יה.
 יוני 2017 – השיגה דרגת אמנית פיד"ה, אליפות אירופה בשחמט אישי 2017, מינסק
 פברואר 2019 – מוסקבה תחרות פתוחה נשים – מקום שלישי
 מאי 2019 – טורניר טשקנט אזור 3.4 לנשים - מקום 1–3, 3 בשובר השוויון
 אוגוסט 2019 – פסטיבל השחמט הבינלאומי ה-26 באבו דאבי, פתוח, מקום שלישי בקרב נשים
 אוגוסט 2021 – אליפות אסיה בשחמט מקוון לנשים – זוכה
 דצמבר 2021 – אליפות העולם בשחמט מהיר לנשים - מקום שני
 דצמבר 2021 – אליפות העולם בשחמט בבליץ לנשים – מנצחת (הבטיחה את ניצחונה סיבוב לפני הסוף)

 קישורים חיצוניים 






 הערות שוליים 

קטגוריה:אלופות עולם לנשים בשחמט
קטגוריה:רבי אמנים לנשים
קטגוריה:שחמטאיות רוסיות
קטגוריה:שחמטאים רוסים
קטגוריה:ילידות 2004
קטגוריה:ילידי 2004
קטגוריה:קזחיות שנולדו במאה ה-21
קטגוריה:קזחים שנולדו במאה ה-20